Babelscape/SREDFM huggingface dataset:
Απολλώνιος ο Μόλων

Ο Απολλώνιος ο Μόλων ή Απολλώνιος ο Ρόδιος (1ος αιώνας π.Χ.) ήταν Έλληνας ρήτορας με καταγωγή από τα Αλάβανδα της Καρίας. Υπήρξε μαθητής του ρήτορα Μενεκλή, και κατόπιν μετακινήθηκε στην Ρόδο όπου και ίδρυσε εκεί την δική του σχολή ρητορικής. Είχε επίσης επισκεφτεί την Ρώμη 2 φορές ως πρεσβευτής της Ρόδου, ενώ κατά τα ταξίδια τους στην Ρόδο ο Κικέρωνας και ο Ιούλιος Καίσαρας σπούδασαν την τέχνη της ρητορικής μαζί του, κάτι που προσέδωσε σημαντική φήμη ως ρήτορα στον Απολλώνιο. 

Ο Μόλων συνήθιζε να αναφέρει τον αττικό ρήτορα του 4ου αιώνα π.Χ., Δημοσθένη, στους μαθητές του, και πως κατά αυτόν τα πρώτα 3 στοιχεία της ρητορικής ήταν η "απόδοση, απόδοση, και απόδοση" του ρητορικού λόγου. Είχε εξαίρετη φήμη στα ρωμαϊκά δικαστήρια, και είχε επίσης προσκληθεί για να μιλήσει στην ρωμαϊκή σύγκλητο στα ελληνικά, μια σπάνια τιμή για ξένο πρεσβευτή. Έγραψε επίσης μελέτες σχετικά με τον Όμηρο, καθώς και προσπάθησε να μετριάσει το ρητορικό ύφος του ασιανισμού. Σύμφωνα με τον Ιουδαίο ιστορικό Ιώσηπο Φλάβιο, ο Μόλων συκοφαντούσε τους Εβραίους και τον Μωυσή, καθώς υποστήριζε πως οι πρόγονοι των Εβραίων ήταν οι Αιγύπτιοι και πως ο Μωυσής ήταν τσαρλατάνος καθώς οι 10 εντολές του δίδασκαν μόνο κακό και όχι αρετή.
Απολλώνιος ο Μαλακός

Ο Απολλώνιος ο Μαλακός ήταν Έλληνας ρήτορας από τα Αλάβανδα της Καρίας, ο οποίος δραστηριοποιήθηκε κατά το 120 π.Χ., και υπήρξε μαθητής του ρήτορα Μενεκλή ο οποίος ήταν ο κύριος εκπρόσωπος του ρητορικού ρεύματος του ασιανισμού κατά την περίοδο εκείνη. Κατόπιν ο Απολλώνιος μετακινήθηκε στην Ρόδο όπου και ασχολήθηκε με την διδασκαλία της ρητορικής. Ανάμεσα στους μαθητές του υπήρξαν πολλοί εύποροι Ρωμαίοι, όπως ο ο Κόιντος Μούκιος Σκαεβόλας ο οιωνοσκόπος, καθώς και ο ρήτορας Μάρκος Αντώνιος. Πιθανώς είχε συγγενική σχέση με τον επίσης ρήτορα και με καταγωγή από τα Αλάβανδα Απολλώνιο τον Μόλωνα ο οποίος δραστηριοποιούνταν επίσης στην Ρόδο.
Αμφιτρόπη

Η Αμφιτρόπη ή "Αμφιτροπή" (), (ο δήμος: Αμφιτροπής) ήταν αρχαίος οικισμός - πόλη και δήμος της Αντιοχίδας (περιοχή της Αρχαίας Αττικής και φυλή της αρχαίας Αθήνας).
Γιόχαν Μπάπτιστ Μπάουττατς

Ο Γιόχαν Μπάπτιστ Μπάουττατς (φλαμανδικά: Johann Baptiste Bouttats ή Jan Baptist Bouttats) ήταν Φλαμανδός ζωγράφος, σχεδιαστής και χαράκτης, ο οποίος εργάστηκε πάνω σε ευρεία θεματολογία, όπως οι ιστορικοί πίνακες, η τοπιογραφία, η αρχιτεκτονική ζωγραφική, οι τοπογραφικές απόψεις, οι ναυτικές σκηνές και οι νεκρές φύσεις. Δραστηριοποιήθηκε στην Αμβέρσα και στην Αγγλία.
Βασιλικό Σώμα Τυφεκιοφόρων

Το Βασιλικό Σώμα Τυφεκιοφόρων (αγγλικά: "King's Royal Rifle Corps", KRRC) αποτελούσε σχηματισμό επιπέδου συντάγματος του Βρετανικού Στρατού, το οποίο έδρασε αρχικά στη Βόρεια Αμερική, ως «Βασιλικό Αμερικανικό Σύνταγμα» (Royal American Regiment), γνωστό ως «Βασιλικοί Αμερικανοί» (Royal Americans) και συγκροτήθηκε από τη Βρετανική Βόρεια Αμερική, στον επταετή πόλεμο και στην αμερικανική επανάσταση.

Αργότερα, κατατάχθηκε ως 60ο Σύνταγμα (60th Regiment of Foot), υπηρετώντας για περισσότερα από 200 χρόνια σε όλη τη Βρετανική Αυτοκρατορία. Το 1966 το σύνταγμα συγχωνεύτηκε με τους 1ους Πρασινοχιτώνες (1st Green Jackets) και με την Ταξιαρχία Τυφεκιοφόρων (Rifle Brigade) για να γίνει το 2ο Τάγμα των 1ων Πρασινοχιτώνων.
Inhumans

Οι Inhumans (μτφρ.: Απάνθρωποι) είναι φανταστική φυλή υπερανθρώπων, που εμφανίζονται σε διάφορα αμερικανικών κόμικς που δημοσιεύθηκαν από την Marvel Comics.

Η σειρά των κόμικ συνήθως επικεντρώνεται εξολοκλήρου στις περιπέτειες της Βασιλικής Οικογένειας των Inhumans, και πολλοί άνθρωποι συνδέουν το όνομα "οι Inhumans" με τη συγκεκριμένη ομάδα των υπερδύναμων χαρακτήρων.

Οι Inhumans εμφανίστηκαν για πρώτη φορά στο τεύχος των Fantastic Four #45 (Δεκέμβριος 1965), αν και τα μέλη της ομάδας Μέδουσα και Γκόργκον εμφανίστηκαν σε προηγούμενα τεύχη τής σειράς (#36 και #44, αντίστοιχα). Η πατρίδα τους, η πόλη Άττιλα (Attilan), αναφέρθηκε για πρώτη φορά χρόνια νωρίτερα, σε μια ιστορία στο "Tuk the Caveboy" σε γραφή και σχέδιο του Τζακ Κίρμπι που εμφανίστηκε στο πρώτο τεύχος του Captain America Comics #1 (Μάρτιος 1941). Η πόλη περιγράφεται ως το σπίτι μιας φυλής που ήταν εξελικτικά προηγμένη, όταν οι άνθρωποι ήταν ακόμα στην Εποχή του Λίθου.

Η Βασιλική Οικογένεια των Inhumans είχε προσαρμοστεί σε πολλές σειρές κινουμένων σχεδίων τής Marvel καθώς και σε βιντεοπαιχνίδια με την πάροδο των ετών. Οι Inhumans εισήχθησαν σε μορφή live action στον δεύτερο κύκλο της σειράς "Agents of S.H.I.E.L.D." (μέρος του Marvel Cinematic Universe) μέσω της εισαγωγής χαρακτήρων ειδικά για τη σειρά και της μετατροπής της Ντέιζι Τζόνσον σε Inhuman. Το φθινόπωρο του 2017 κυκλοφόρησε στο ABC η τηλεοπτική σειρά "Inhumans" (επίσης μέρος του Marvel Cinematic Universe), στην οποία πρωταγωνίστησε η Βασιλική Οικογένεια. Η σειρά ακυρώθηκε μετά από έναν κύκλο 8 επεισοδίων.
Αλεξάντερ Κέιρινξ

Ο Αλεξάντερ Κέιρινξ (φλαμανδικά: Alexander Keirincx, Αμβέρσα, 23 Ιανουαρίου 1600 – Άμστερνταμ, 7 Οκτωβρίου 1652) ήταν Φλαμανδός ζωγράφος του μπαρόκ, ο οποίος αν και εκπαιδεύτηκε στην Αμβέρσα, αργότερα μετοίκησε στην Ουτρέχτη και εν τέλει στο Άμστερνταμ της Ολλανδικής Δημοκρατίας. Έγινε «Δάσκαλος» στη Συντεχνία του Αγίου Λουκά της Αμβέρσας το 1619 και, όπως ο Δάσκαλός του, Άμπραχαμ Χόβερτς αρχικά άρχισε να ειδικεύεται σε μικρού μεγέθους πίνακες (cabinet paintings) με δασωμένα τοπία, με την τεχνοτροπία του Γιαν Μπρίγκελ του πρεσβύτερου και το Χίλλις φαν Κόνινξλοο. Όπως συνέβαινε με τον Χόφερτς, τα πρώιμα έργα του Κέιρινξ απεικονίζουν συνήθως ιστορικά, μυθολογικά και βιβλικά θέματα, με τριχρωμία μανιεριστικού τύπου και σχηματικά τοπία που περιβάλλονται από δένδρα με διάταξη "repoussoir" (τέτοια ώστε να κατευθύνουν εκεί που θέλει ο καλλιτέχνης το μάτι του θεατή). Εν τούτοις, κατά τις δεκαετίες 1620 και 1630 τα τοπία του γίνονται ολοένα και πιο ρεαλιστικά, καθώς επηρεάζεται από τον ολλανδικό τοναλισμό και τις τεχνοτροπίες των Πίτερ ντε Μολάιν, Γιαν φαν Χόγιεν και άλλων.

Η σημαντικότερη στιγμή στη σταδιοδρομία του Κέιρινξ ήταν η διαμονή του στην Αγγλία και η ανάληψη παραγγελίας από τον Κάρολο Α΄ της Αγγλίας δέκα πινάκων με τοπία, κυρίως απόψεις βασιλικών κάστρων και οικημάτων στη βόρεια Αγγλία και στη Σκωτία, την οποία εκτέλεσε μεταξύ Μαΐου 1639 και μέσων της δεκαετίας του 1640. Η παραγγελία του Καρόλου υποκινήθηκε μάλλον από πολιτικούς λόγους, αρχικά προοριζόμενη για τον εορτασμό της νικηφόρου εκστρατείας του κατά των Σκώτων κατά τον πρώτο από του «Επισκοπικούς Πολέμους» και, όταν αυτή δεν ολοκληρώθηκε, η διατήρηση της ανάμνησης της επιστροφής των περιουσιακών του στοιχείων από τους Σκώτους. Παράδειγμα αυτής της εργασίας αποτελεί ο πίνακας Μακρινή άποψη του Γιορκ στην Tate Britain, που παρουσιάζει μια σημαντική περιοχή κατά τη διάρκεια του πρώτου Επισκοπικού Πολέμου. Η σημασία αυτής της σειράς πινάκων και η επίδρασή της στη ζωγραφική της Βρετανίας υπήρξε σημαντική, καθώς ο Κέιρινξ συνδύασε την αισθητική παράδοση της τοπιογραφίας με τις λεπτομερείς, τοπογραφικές απόψεις, που είχαν ισχυρά εγκαθιδρυθεί στην κουλτούρα της Αυλής του Καρόλου. Αυτά ήταν τα πρώτα «πορτρέτα οικημάτων», που αποτέλεσαν ισχυρή τάση στη ζωγραφική στη Βρετανία κατά τα τέλη του 17ου αιώνα, όπως εφαρμόστηκε, για παράδειγμα, από τους Γιαν Σίμπερεχτς και Για Γκρίφφιερ τον πρεσβύτερο.

Η σταδιοδρομία του Κέιρινξ και η συμβολή του στην ιστορία της Τέχνης και ειδικότερα στην εξέλιξη της βρετανικής ζωγραφικής είχαν επί μακρόν επισκιαστεί από εσφαλμένες ταυτοποιήσεις, έλλειψη τεκμηρίωσης και διαφορετικές γραφές του ονόματός του.
Άλαν Πάρκερ

O σερ Άλαν Πάρκερ ("Sir Alan William Parker" ; 14 Φεβρουαρίου 1944 - 31 Ιουλίου 2020) ήταν Άγγλος κινηματογραφιστής. Ξεκίνησε την καριέρα του ως συγγραφέας και σκηνοθέτης τηλεοπτικών διαφημίσεων. Μετά από περίπου δέκα χρόνια ως σκηνοθέτης διαφημίσεων, πολλές από τις οποίες κέρδισαν βραβεία δημιουργικότητας, ξεκίνησε να εργάζεται ως σεναριογράφος και σκηνοθέτης ταινιών.

Ο Πάρκερ ήταν γνωστός επειδή χρησιμοποιούσε ευρεία ποικιλία κινηματογραφικών στυλ και ασχολιόταν με διάφορα κινηματογραφικά είδη. Σκηνοθέτησε μιούζικαλ, όπως τα "Bugsy Malone" (1976), "Fame" (1980), "Pink Floyd – The Wall" (1982), "The Commitments" (1991) και "Evita" (1996) ; δρματικές ταινίες βασισμένες σε πραγματική ιστορία, όπως τα "Το Εξπρές του Μεσονυχτίου" (1978), "Mississippi Burning" (1988), "Come See the Paradise" (1990) και "Angela's Ashes" (1999) ; οικογενειακές δραματικές ταινίες, όπως το "Shoot the Moon" (1982), θρίλερ και ταινίες τρόμου όπως τα "Angel Heart" (1987) και "The Life of David Gale" (2003).

Οι ταινίες του απέσπασαν δεκαεννέα βραβεία BAFTA, δέκα Χρυσές Σφαίρες και έξι Όσκαρ. Η ταινία "Birdy" επιλέχθηκε ως μια από τις Δέκα Καλύτερες Ταινίες του 1984 και κέρδισε το Ειδικό Βραβείο της Επιτροπής στο Φεστιβάλ Κινηματογράφου των Καννών το 1985. Ο Πάρκερ έγινε αξιωματικός του Τάγματος της Βρετανικής Αυτοκρατορίας για τις υπηρεσίες του στην βρετανική βιομηχανία του σινεμά και έγινε ιππότης του Τάγματος το 2002. Ήταν ενεργός τόσο στον βρετανικό κινηματογράφο όσο και στον αμερικανικό κινηματογράφο ενώ παράλληλα έδινε διαλέξεις σε σχολές κινηματογράφου. Το 2013 έλαβε το BAFTA Academy Fellowship Award, την υψηλότερη τιμή που η βρετανική Ακαδημία Κινηματογράφου μπορεί να δώσει σε έναν κινηματογραφιστή. Ο Πάρκερ δώρισε το προσωπικό του αρχείο στο Εθνικό Αρχείο του Βρετανικού Ινστιτούτου Κινηματογράφου το 2015.

*
Λαμπρίδιος

Ο Άκκιος Λαμπρίδιος ή Αίλιος Λαμπρίδιος ήταν ένας εκ των έξι φανταστικών συγγραφέων της συλλογής βιογραφιών γνωστής υπό τον τίτλο "Historia Augusta". Φέρεται να είναι ο συγγραφέας των βιογραφιών του Κόμμοδου, του Διαδουμενιανού, γιου του Μακρίνου, του Ηλιογάβαλου και του Αλέξανδρου Σεβήρου.

Είναι επιβεβαιωμένο, κατόπιν των ερευνών του Χέρμαν Ντεσσάου, τα αποτελέσματα των οποίων δημοσιεύτηκαν το 1889, πως ουδέποτε υπήρξε ο συγκεκριμένος συγγραφέας, καθώς και οι πέντε υπόλοιποι "scriptores" της "Historia Augusta". Τα ονόματα αυτά δεν αποτελούν παρά τα ψευδώνυμα του πραγματικού συγγραφέα της συλλογής αυτής βιογραφιών του οποίου η ακριβής ταυτότητα παραμένει άγνωστη, ενώ πιστεύεται, αναμφίβολα, πως έζησε μεταξύ των τελών του 4ου αιώνα μ.Χ. και των αρχών του 5ου αιώνα μ.Χ. Μετά τις έρευνες του Χέρμαν Ντεσσάου, η συλλογή της "Histoiria Augusta" σειρά επιστημονικών ερευνών έλαβαν χώρα, μεταξύ των οποίων στη Γαλλία εκείνες του Αντρέ Σαστανιόλ, ο οποίος, το 1994, εξέδωσε μια πλουσίως σχολιασμένη μετάφραση του έργου αυτού.
Σινυάνγκα

Η Σινυάνγκα (Αγγλικά:Shinyanga, επίσης γνωστή στα Σουαχίλι και ως Shinyanga mji), είναι μια πόλη στη βόρεια Τανζανία. Η πόλη είναι η Περιφερειακή έδρα της Περιφέρειας Σινυάνγκα "(Shinyanga Region)", καθώς και η επαρχιακή έδρα της Αστικής Περιοχής Σινυάνγκα "(Shinyanga Urban District)". Η περιφέρεια και η περιοχή ονομάστηκαν από την πόλη.
Ρέμαξος

Ο Ρέμαξος ήταν ηγεμόνας ο οποίος είχε υπό την εξουσία του τα εδάφη επί της αριστεράς όχθης του Δούναβη, και υπήρξε προστάτης των ελληνικών αποικιών στην περιοχή της Δοβρουτσάς (Τόμις, Καλλάτις, Μεσήμβρια, Διονυσόπολη κ.α.) κατά το 200 π.Χ. Είναι γνωστός μέσω επιγραφής στην Ιστρίη η οποία είναι αφιερωμένη σε κάποιον Αγαθοκλή, και διηγείται την επέμβασή του εναντίον του Ζόλτη.

Η εθνική του προέλευση αποτελεί αντικείμενο αμφισβήτησης: ο Ντιονίσιε Μ. Πιππίντι τον θεωρεί ως Γέτη, ενώ ο Ι. Ι. Ρούσσου τον θεωρεί ως Σκύθη.
GameRankings

Το GameRankings είναι ένας ιστότοπος ο οποίος συλλέγει βαθμολογίες από online και offline πηγές για να δώσει μια μέση βαθμολογία σε βιντεοπαιχνίδια. Έχει γύρω στα 315,000 άρθρα τα οποία σχετίζονται με περισσότερα από 14,500 βιντεοπαιχνίδια. Το GameRankings ανήκει στην CBS Interactive. Παρόμοιοι ιστότοποι αποτελούν τα GameStats, Metacritic (το οποίο επίσης ανήκει στην CBS Interactive), MobyGames και TopTenReviews.
Αμπού Καμπίρ

Η Αμπού Καμπίρ ("αραβικά : أبو كبير ") είναι πόλη της Αιγύπτου στο Κυβερνείο Σαρκία. Βρίσκεται στο ανατολικό τμήμα του Δέλτα του Νείλου. Καλύπτει μια περιοχή 1.230 τργ χλμ, η περιοχή περιλαμβάνει 6 αγροτικές κοινότητες, οι οποίες περιλαμβάνουν 27 χωριά και 284 μικρούς οικισμούς.
Πρόεδρος της Μοζαμβίκης

Ο Πρόεδρος της Μοζαμβίκης (πορτογαλικά: "Presidente de Moçambique ") είναι ο ανώτατος άρχοντας της Μοζαμβίκης και εκλέγεται από το λαό. Η προεδρική θητεία διαρκεί 5 έτη. Ο σημερινός Πρόεδρος της Μοζαμβίκης είναι ο Φιλίπε Νιούσι, ο οποίος ορκίστηκε στις 15 Ιανουαρίου 2015.
Ειρήνη Γεωργάτου

H Ειρήνη Γεωργάτου ( 1 Φεβρουαρίου 1990) είναι ελληνίδα πρώην πρωταθλήτρια της αντισφαίρισης. Στην καριέρα της έφτασε στην θέση 176 της WTA στο μονό γυναικών στις 16 Μαΐου 2011, και στην θέση 171 στο διπλό το οποίο πέτυχε στις 31 Ιανουαρίου 2011. Την επιτυχία της αυτή την οφείλει σε τουρνουά που συμμετείχε στην Ελλάδα, το Ισραήλ, την Τουρκία, και το Ουζμπεκιστάν. Ήταν αθλήτρια του Α.Σ. Πέρα κι έγινε επαγγελματίας το 2005 και σταμάτησε τους αγώνες το 2011 έχοντας ρεκόρ 122-84. Σήμερα είναι προπονήτρια του Όμιλου αντισφαίρισης Πετρούπολης.

Στο Πανελλήνιο πρωτάθλημα ήταν πρώτη στο μονό το 2008 και το 2009, ενώ ήταν δεύτερη το 2007, πρώτη στο διπλό το 2008 και το 2009.

Το 2011 όπου σημείωσε την μεγάλη άνωση στην παγκόσμια κατάταξη ήταν νικήτρια στο μονό στα τουρνουά της Μυτιλήνης, στις Αττάλειας (δύο τουρνουά), στο Κασρί και στην Μπουχάρα, στο διπλό στα τουρνουά του Σούτον και του Γιοχάνεσμπουργκ.

Έχει αγωνιστεί με την εθνική Ελλάδος γυναικών στο Fed cup του 2011.
Microsoft Pinball Arcade

Το Microsoft Pinball Arcade είναι ένα βιντεοπαιχνίδι φλίπερ από την Microsoft. Κυκλοφόρησε στις 15 Δεκεμβρίου του 1998 για τα Microsoft Windows και 2001 για το Game Boy Color. Το παιχνίδι είναι μια συλλογή από εφτά αληθινά τραπέζια φλίπερ από την εταιρία Gottlieb: τα "Baffle Ball" (1931), "Humpty Dumpty" (1947), "Knock Out" (1950), "Slick Chick" (1963), "Spirit of 76" (1975), "Haunted House" (1982) και "Cue Ball Wizard" (1992).

Η έκδοση για το Game Boy Color από τη "Saffire" περιέχει ορισμένες διαφορές από την προηγούμενη έκδοση, όπως μειωμένα γραφικά και την εξαίρεση των "Humpty Dumpty" και "Cue Ball Wizard". Μία έκδοση δωρεάν δοκιμής επίσης υπάρχει, το οποίο περιέχει μόνο το "Haunted House".
Styx

Οι Styx είναι αμερικανικό ροκ συγκρότημα που δημιουργήθηκε στο Σικάγο το 1972 και γνώρισε μεγάλη επιτυχία στα τέλη της δεκαετίας του '70 και τις αρχές της δεκαετίας του '80, με πέντε πλατινένιους δίσκους, μεταξύ αυτών το τριπλά πλατινένιο "Paradise Theatre" του 1981.

Μετά από δύο διακοπές την πολυετή του καριέρα, το συγκρότημα συνεχίζει να περιοδεύει μέχρι σήμερα.
Σούμπρα ελ Χέιμα

Η Σούμπρα ελ Χέιμα ("αραβικά : شبرا الخيمة") είναι η τέταρτη μεγαλύτερη πόλη της Αιγύπτου. Βρίσκεται στο Κυβερνείο Καλγιούμπια στα βόρεια σύνορα του Κυβερνείου του Καΐρου και αποτελεί μέρος του Μητροπολιτικού Καΐρου. Καταλαμβάνει έκταση 27,68 τργ χλμ, βρίσκεται σε 16 μέτρα υψόμετρο και έχει σύμφωνα με τη απογραφή του 2011 1.142.949 κατοίκους.

Η πόλη είναι σημαντικό βιομηχανικό κέντρο της χώρας, συνδέεται με το Κάιρο μέσο τραμ και του μετρό της πόλης.

Παλιότερα ήταν η αριστοκρατική συνοικία του Καΐρου ενώ σήμερα έχει πολλές φτωχογειτονιές, εδώ ο Μοχάμεντ Άλι είχε χτίσει το παλάτι του.
Ινστιτούτο Καταλανικών Μελετών

Το Ινστιτούτο Καταλανικών Μελετών (στα καταλανικά, "Institut d'Estudis Catalans") είναι ένας θεσμός της Καταλονίας με επιστημονικό, ακαδημαϊκό και πολιτισμικό χαρακτήρα που έχει ως αντικείμενο την επιστημονική μελέτη όλων των πλευρών του καταλανικού πολιτισμού. Χωρίζεται σε διάφορους τομείς, με κυρίαρχο και πιο γνωστό αυτόν της Φιλολογίας, που είναι και το κύριο ρυθμιστικό όργανο της σημερινής καταλανικής γλώσσας. Επίσης συγκεντρώνει γύρω του 28 θυγατρικούς οργανισμούς.

Το Ινστιτούτο ιδρύθηκε στις 18 Ιουνίου του 1907 από το επαρχιακό συμβούλιο της Βαρκελώνης και είχε ως πρώτο πρόεδρό του τον Αντόνι Ρουβιό ι Λιουκ. Από το 1922 είναι μέλος της Παγκόσμιας Ακαδημαϊκής Ένωσης. Σήμερα φιλοξενείται στον «Οίκο της Ανάρρωσης» ("Casa de Convalescència"), στην γειτονιά Ραβάλ της Βαρκελώνης, δίπλα στην Βιβλιοθήκη της Καταλονίας.
Μαρκ Μπενταρίντ

Ο Μαρκ Μπενταρίντ (Marc ή Marco Bedarride) (4 Φεβρουαρίου 1776 Κεβιγιόν, Βωκλύζ- 1846) ήταν ταγματάρχης στην υπηρεσία του Ναπολέοντα, Καρμπονάρος στην περίοδο της Αποκατάστασης και συνιδρυτής του τεκτονικού τύπου Μισραΐμ. Στον Τεκτονισμό φέρεται ότι μυήθηκε από τον πατέρα του Gad Bédarride, οποίος φέρεται ότι μυήθηκε από έναν Αιγύπτιο ονόματι Ανανία. 

Με τη βοήθεια του βαρώνου Τασσόνε ντι Μοντένα (Tassone di Modena) ή αλλιώς Φιλαλήθη Αβραάμ (Filalete Abraham), ο Τύπος Μισραΐμ διαδόθηκε στη Βενετία και αμέσως σε Γαλλία και Ιταλία. Υπήρξε επίσης μέλος της Στοάς «Tegolatura Suprema Scala di Napoli» (ή αλλιώς Arcana Arcanorum). Ήταν επίσης ιδρυτής (το 1813) της Στοάς «Figlia della Sapienza» στη Νάπολη. Υπήρξε συνδιοργανωτής συνάντησης στην Πίζα των σημαντικότερων τεκτονικών Στοών στο Βασίλειο της Ετρουρίας.
Τζιάκομο Καπούτσι

Ο σεβασμιότατος Τζιάκομο Καπούτσι (ιταλικά: "Giacomo Capuzzi", γεννήθηκε στις 14 Αυγούστου 1929) είναι από τις 14 Νοεμβρίου 2005 επίτιμος επίσκοπος της Ρωμαιοκαθολικής Εκκλησίας, με έδρα στο Λόντι ("Lodi") του Μιλάνου της Ιταλίας, αντικαθιστώντας τον Πάολο Μανιάνι ("Paolo Magnani").
Αμπού Ζενίμα

Η Αμπού Ζενίμα ("αραβικά : أبو زنيمة ") είναι μικρή κωμόπολη και λιμάνι της Αιγύπτου στη χερσόνησο του Σινά στον κόλπο του Σουέζ. Έχει έκταση 5.000 τετραγωνικά χιλιόμετρα και διοικητικά ανήκει στο Κυβερνείο Νότιου Σινά. 

Το 2009, μια φάλαινα μήκους 10 μέτρων, που ζύγιζε 10 τόνους βρέθηκε στις παραλίες του νησιού.
Πάολο Μανιάνι

Ο σεβασμιότατος Πάολο Μανιάνι (ιταλικά: Paolo Magnani, γεννήθηκε στις 31 Δεκεμβρίου 1926 στο Πιέβε Πόρτο Μορόνε (Pieve Porto Morone)) είναι από τις 18 Ιανουαρίου 2004 επίτιμος επίσκοπος της Ρωμαιοκαθολικής Εκκλησίας, με έδρα στο Τρεβίζο ("Treviso") του Βένετου της Ιταλίας, αντικαθιστώντας τον Αντόνιο Μιστρορίγκο (Antonio Mistrorigo).
Αμπού Χούμους

Η Αμπού Χούμους ή Αμπού Χόμος ("αραβικά : أبو حمص") μια πόλη στο Κυβερνείο Μπεχέιρα της Αιγύπτου, διοικητικό κέντρο της Μαρκάζ Αμπού Χούμους.

Πήρε το όνομά της από έναν σεΐχη ο οποίος γεννήθηκε και θάφτηκε εδώ. Η Αμπού Χούμους εκτείνεται μεταξύ του δρόμου Καΐρου-Αλεξάνδρειας και το κανάλι Μαχνουντέγια. Το πλησιέστερο μεγάλο πολιτικό αεροδρόμιο είναι το διεθνές αεροδρόμιο της Αλεξάνδρειας. Απέχει 14 χλμ από την Νταμαχούρ και βρίσκεται σε υψόμετρο 7 μέτρα πάνω από την επιφάνεια της θάλασσας.

Στις 28 Ιουνίου 1911 στην περιοχή του Αμπού Χούμους έπεσε μετεωρίτης.
Ελ Μαχάλα ελ Κούμπρα

Ο [[Γκαμάλ Άμπντελ Νάσερ|Νάσερ]] στη Ελ Μαχάλα το 1959
Η Ελ Μαχάλα ελ Κούμπρα ή σκέτο Ελ Μαχάλα ή Μαχάλα ή Μαχάλα Κούμπρα ("αραβικά : المحلة الكبرى") είναι πόλη της Αιγύπτου στο Δέλτα του Νείλου, στη δυτική όχθη του καναλιού της Δαμιέτης, 120 χλμ από το Κάιρο. Είναι η μεγαλύτερη πόλη του Κυβερνείου Γαρμπία και η δεύτερη μεγαλύτερη στο Δέλτα του Νείλου, με πληθυσμό περίπου 437.949 κατοίκους (στατιστικά στοιχεία του 2007). 

Είναι γνωστή για τη βιομηχανία κλωστοϋφαντουργίας "Μισρ" η μεγαλύτερη δημόσια κλωστοϋφαντουργία της χώρας όπου μαζί με τη βιοϊατρική εταιρεία απασχολούν πάνω από 27.000 εργαζόμενους.

Είναι η γενέτειρα του άγιου Κύριλλου (περ. 378 - περ. 444) που υπήρξε επίσκοπος Αλεξανδρείας μεταξύ των ετών 412 και 444. Ήταν κεντρική μορφή της συνόδου της Εφέσου το 431, που οδήγησε στην απομάκρυνση του Νεστόριου από τον αρχιεπισκοπικό θώκο της Κωνσταντινούπολης.
Βρόντης

Ο Βρόντης ήταν ένας από τους Κύκλωπες, γιος του Ουρανού και της Γαίας. Ο θεός Απόλλωνας σκότωσε τον ίδιο, και τους αδελφούς του Στερόπη και Άργη.
Άργης

Ο Άργης ήταν ένας από τους Κύκλωπες, γιος του Ουρανού και της Γαίας. Ο θεός Απόλλωνας σκότωσε τον ίδιο και τους αδελφούς του Βρόντη και Στερόπη.
Nick Jr.

Το Nick Jr. είναι καθημερινό εξάωρο παιδικό ένθετο. Οι εκπομπές του προβαλλόταν στο Nickelodeon τις πρωινές ώρες και απευθυνόταν σε παιδιά ηλικίας 2 έως 7 χρονών.
Στερόπης

Ο Στερόπης ήταν ένας από τους Κύκλωπες, γιος του Ουρανού και της Γαίας. Ο θεός Απόλλωνας σκότωσε τον ίδιο, και τους αδελφούς του Βρόντη και Άργη.
Μεχιτάρ της Σεβαστείας

Ο Μεχιτάρ της Σεβαστείας (στα αρμένικα "", γεννημένος στις 7 Φεβρουαρίου 1676 και αποθανών στις 27 Απριλίου 1749) ήταν Αρμένιος Καθολικός μοναχός. Ήταν ο ιδρυτής αυτού που αργότερα έγινε γνωστό ως το Τάγμα των Μεχιταριστών Πατέρων.

Γεννημένος ως Πέτρος Μανούκ στην Σεβάστεια (σημερινή πόλη της Σίβας στην Τουρκία), πήρε την ονομασία Μεχιτάρ όταν ορκίστηκε στο μοναστήρι του Σουρπ Νσχαν ("Τίμιος Σταυρός"). Χειροτονήθηκε ιερέας το 1696.

Το 1700, επιθυμώντας την ίδρυση ενός θρησκευτικού τάγματος το οποίο θα ήταν αφιερωμένο στην πνευματική αναγέννηση του αρμενικού λαού, ίδρυσε στην Κωνσταντινούπολη αυτό που έγινε γνωστό ως Μεχιταριστικό Τάγμα, μετά τον θάνατό του. Δύο χρόνια αργότερα, το τάγμα εγκαταστάθηκε στην ενετική κτήση του Μοριά, προκειμένου να γλιτώσει από τις δολοπλοκίες του Αρμένιου Πατριάρχη της Κωνσταντινούπολης. Το 1715, το τάγμα εγκαταστάθηκε στο νησί του Σαν Λατζάρο ντέγκλι Αρμένι κατόπιν σχετικής πρόσκλησης της Δημοκρατίας της Βενετίας. Ο Μεχιτάρ έχτισε εκεί ένα μοναστήρι, όπου και απεβίωσε στις 27 Απριλίου 1749. Ο τάφος του βρίσκεται εντός της εκκλησίας του μοναστηριού.

Θεωρείται επίσης ως ο πρωτοπόρος της αναγέννησης της αρμένικης λογοτεχνίας στην κλασική γλώσσα (έκδοση της Βίβλου το 1735, καθώς κι ενός αρμένικου λεξικού το 1749).
Σκριπ

thumb|150px|Λογότυπο
thumb|right|Το πρωτοσέλιδο της εφημερίδας "Το ΣΚΡΙΠ"|150px

Σκριπ είναι το όνομα σατιρικού εντύπου ιδιοκτησίας του βουλευτή Λέσβου Ευστρατιάδη, με εκδότη τον Ευάγγελο Κουσουλάκο. Άρχισε να εκδίδεται στις 22 Αυγούστου του 1893 ως εφημερίδα και ονομαζόταν Το ΣΚΡΙΠ. Είχε στο πρωτοσέλιδό του μία ή πολλές γελοιογραφίες. Λίγο αργότερα ονομάστηκε απλά ΣΚΡΙΠ και έγινε εφημερίδα ειδήσεων και πολιτικής, φιλοβασιλικό όργανο του παλαιοκομματισμού. Ουσιαστικά διέθετε σταθερά αντιβενιζελικό χαρακτήρα θεωρώντας τον Βενιζέλο «προδότη», προπαγανδίζοντας παράλληλα ανοικτά υπέρ του Κωνσταντίνου. Το τελευταίο τεύχος της εφημερίδας κυκλοφόρησε το 1930. Το αντίπαλο δέος της εφημερίδας ήταν η εφημερίδα "Πατρίς", όργανο των Φιλελευθέρων, όπως και η εφ. "Εμπρός".
Καμίλα Γκούνελ

Η Καμίλα Γκούνελ (Camilla Gunell', γενν. στις 7 Σεπτεμβρίου 1970) είναι πολιτικός από τα Ώλαντ, που αποτελούν ένα αυτόνομο και με μία γλώσσα σουηδόφωνο έδαφος της Φινλανδίας. Από το 2011 ως το 2015 υπηρέτησε ως Πρωθυπουργός των Ώλαντ. Είναι παντρεμένη με τον Μάικλ Γκούνελ. Ανήκει στο κόμμα Σοσιαλδημοκράτες του Ώλαντ.
Γρηγόριος Δαφνής

Ο Γρηγόριος Δαφνής (1909 - 1977) ήταν Έλληνας δημοσιογράφος και συγγραφέας.
Μπιέλο Πόλιε

Το Μπιέλο Πόλιε (σερβικά: "Бијело Поље") είναι πόλη στο βορειοανατολικό Μαυροβούνιο. Από την πόλη διέρχεται ο ποταμός Λιμ. Αποτελεί διοικητικό, οικονομικό, πολιτιστικό και εκπαιδευτικό κέντρο του βόρειου Μαυροβουνίου, με πληθυσμό 12.900 κατοίκους (το 2011). Μπιέλο Πόλιε σημαίνει "Λευκή Πεδιάδα" σε όλες τις νότιες σλαβικές γλώσσες και πήρε το όνομά του από τα λευκά λουλούδια που κάθε άνοιξη ανθίζουν σε όλη σχεδόν την πόλη.
The Waste Lands

Το The Waste Lands είναι το όγδοο άλμπουμ του αγγλικού χέβι μέταλ συγκροτήματος Venom, το οποίο κυκλοφόρησε στις 29 Οκτωβρίου του 1992 μέσω της δισκογραφικής εταιρίας "Under One Flag Records". Ο αρχικός τίτλος του δίσκου ήταν "Kissing the Beast", κάτι που άλλαξε λόγω του εξωφύλλου του Τάρι Τζόζεφ.

Αυτός είναι ο τρίτος και τελευταίος δίσκος των Venom με τον Τόνι Ντόλαν στα φωνητικά και το μπάσο, αφού διαλύθηκαν μετά την διακοπή της συνεργασίας μαζί τους από την "Music for Nations" λόγω των χαμηλών πωλήσεων που παρουσίασαν.

Το 1995, η σύνθεση που ηχογράφησε τα ""Welcome to Hell", "Black Metal", κτλ., επανενώθηκε κυκλοφορώντας αρχικά το ΕΡ "Venom '96" και στην συνέχεια τον δίσκο "Cast in Stone"".
Ελ Χαουαμντία

Η Ελ Χαουαμντία ("αραβικά : الحوامدية ") είναι πόλη της Αιγύπτου στο Κυβερνείο Γκίζας, παλαιότερα στο Κυβερνείο 6ης Οκτωβρίου. Βρίσκεται στην αριστερή όχθη του Νείλου περίπου 10 χλμ νότια του Καΐρου και 55 χλμ από την Πόλη 6ης Οκτωβρίου, έχει 113.128 κατοίκους (2008).

Η πόλη συνδέεται με το Κάιρο με αστική συγκοινωνία, λεωφορείο. Συνορεύει με τις πόλεις Μπάντρσιν, Αμπού Νόρμος και τη Χελγουάν.
Ανδρέας Γαρύφαλλος

Ο Ανδρέας Γαρύφαλλος (1929 - 18 Φεβρουαρίου 2015) υπήρξε διεθνής Έλληνας υδατοσφαιριστής με μεγάλη καριέρα στον Εθνικό Πειραιά, θεωρούμενος ο "Πατριάρχης" της ελληνικής υδατοσφαίρισης.

Με την ομάδα του Εθνικού κατέκτησε 22 πρωταθλήματα και 6 κύπελλα Ελλάδος, ενώ είχε 140 συμμετοχές με την Εθνική ομάδα. Τέως πρόεδρος του ερασιτέχνη Εθνικού. Αργότερα διετέλεσε και προπονητής της Εθνικής Ομάδας επί 15 χρόνια και της Εθνικής νέων και ενόπλων.
Δημήτρης Βλαντάς

Ο Δημήτρης Βλαντάς (1908 – 28 Ιουλίου 1985) ήταν ένα από τα ηγετικά στελέχη του Κομμουνιστικού Κόμματος Ελλάδας και του Δημοκρατικού Στρατού Ελλάδας (ΔΣΕ) κατά τη διάρκεια της Γερμανικής κατοχής και του Εμφύλιου Πολέμου. Διετέλεσε μέλος της Προσωρινής Δημοκρατικής Κυβέρνησης και Υποστράτηγος του ΔΣΕ. Μετά την ήττα του ΔΣΕ ακολούθησε τον δρόμο της εξορίας, ο οποίος τον οδήγησε στη Ρουμανία και τη Γαλλία. Επέστρεψε στην Ελλάδα το 1975, λίγο μετά την πτώση της δικτατορίας, όπου και πέθανε 10 χρόνια αργότερα.
Τζερμέιν Ντεφόου

Ο Τζερμέιν Ντεφόου ή Ζερμέν Ντεφό (αγγλικά: "Jermain Colin Defoe", 7 Οκτωβρίου 1982) είναι Άγγλος διεθνής ποδοσφαιριστής που αγωνίζεται ως επιθετικός για την Σάντερλαντ.

Έχοντας σκοράρει, περισσότερες από 120 φορές, ο Ντεφόου σήμερα είναι ο 14ος σκόρερ όλων των εποχών στην Πρέμιερ Λιγκ. Επίσης, έχει αγωνιστεί 55 φορές με τα χρώματα της Εθνικής Αγγλίας, έχοντας πετύχει 19 γκολ.
Νεχέλ

Η Νεχέλ ("αραβικά : نِخِل") είναι πόλη της Αιγύπτου στη χερσόνησο του Σινά και στο Κυβερνείο Βορείου Σινά. Βρίσκεται στο κέντρο της χερσονήσου και στις παρυφές του όρους Ελ Τιχ.

Η πόλη από την αρχαιότητα είχε στρατηγική σημασία, και είναι γνωστή για το κάστρο το οποίο έχει προστεθεί στον ενδεικτικό κατάλογο μνημείων παγκόσμιας κληρονομιάς.
Τάγμα των Μεχιταριστών Πατέρων

thumb|250px|Μερική άποψη του μοναστηριού του Σαν Λατζάρο ντέγκλι Αρμένι στην Βενετία.
Το [[Μεχιταριστικό Μοναστήρι της Βιέννης]] στην Αυστρία.

Το Τάγμα των Μεχιταριστών Πατέρων είναι Αρμένικο Καθολικό μοναστικό τάγμα το οποίο ιδρύθηκε από τον Μεχιτάρ της Σεβαστείας το 1700.

Το τάγμα εδρεύει στο μοναστήρι του Αγίου Λαζάρου ("Σαν Λατζάρο ντέγκλι Αρμένι") στη νήσο του ιδίου ονόματος της Βενετίας. Ένα άλλο μοναστήρι υφίσταται στην Βιέννη της Αυστρίας. Επίσης, αριθμός ιδιωτικών σχολείων τα οποία διευθύνονται από τους Μεχιταριστές Πατέρες υπάρχουν ανά τον κόσμο, μεταξύ αυτών και στη Γαλλία και πιο συγκεκριμένα το "Κολέγιο Σαμουέλ Μουρά" στην Σεβρ (Ω-ντε-Σεν).

Το τάγμα διαδραμάτισε σημαντικό ρόλο στην διατήρηση και αναγέννηση της αρμένικης πολιτισμικής κληρονομιάς.
Permanent Waves

Το Permanent Waves είναι το έβδομο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε την πρωτοχρονιά του 1980 μέσω της δισκογραφικής εταιρίας "Anthem Records".
Πέτερ Ρούσοραν

Ο Πέτερ Ρούσοραν (1940-2012) υπήρξε Ούγγρος αθλητής και προπονητής της υδατοσφαίρισης, από τις σημαντικότερες μορφές του πόλο σε διεθνές επίπεδο.

Ως αθλητής κέρδισε χρυσό μετάλλιο με την εθνική ομάδα της χώρας του στους Ολυμπιακούς Αγώνες του 1964 και αργυρό στους Ολυμπιακούς του 1960.

Αργότερα, ως προπονητής της Βάσας κέρδισε 7 πρωταθλήματα Ουγγαρίας, 2 ευρωπαϊκά πρωταθλήματα (1980, 1985) και ένα κύπελλο κυπελλούχων (1986).

Δούλεψε ακόμα στον Εθνικό Πειραιώς την περίοδο 1981-84, κατακτώντας ισάριθμα πρωταθλήματα, ενώ επέστρεψε το 1988 κατακτώντας πάλι πρωτάθλημα και κύπελλο.
Υπήρξε αναμορφωτής και ανανεωτής της ομάδας σε όλα τα επίπεδα.
Βαλκάνες

Το Βαλκάνες ή Βουλκανέστι (Γκαγκαούζ: "Valkaneş", ρουμανικά: "Vulcănești", ρωσικά: Вулканешты) μία από τις πόλεις της Γκαγκαουζίας, στη Μολδαβία. Πρόκειται για ένα ενκλάβιο της Γκαγκαουζίας ανάμεσα στην περιοχή Κάχουλ της Μολβαδίας και το Ομπλάστ Οδησσού της Ουκρανίας, με έκταση 156 χλμ². Το 2004 είχε 14.775 κατοίκους.
Ιωάσαφ Α΄ ο Μακρής

Ο Ιωάσαφ Α΄ ο Μακρής ήταν Έλληνας ιεράρχης του δέκατου έκτου αιώνα με καταγωγή από την Ζάκυνθο. Επιλέχθηκε από το πατριαρχείο Κωνσταντινουπόλεως στην θέση του «Ὑπέρτιμου καί έξαρχου πάσης Βοιωτίας» και Μητρoπολίτη Θηβών, στην οποία διετέλεσε για είκοσι τρία χρόνια, το διάστημα 1542 έως το 1565, όταν η Θήβα ήταν επί Τουρκοκρατίας και ανήκε στον Καζά Θήβας, στο Σαντζάκι του Ευρίπου. Ο Ιωάσαφ Α΄ ο Μακρής αποτέλεσε τον εικοστό όγδοο Μητρoπολίτη Θηβών αντικαθιστώντας τον Γρηγόριο Α΄. Ο διάδοχός του ήταν ο Λαυρέντιος.

Το 1560 με 1563 ο ιστορικός Μανουήλ Μαλαξός εγκαταστάθηκε στη Θήβα, όπου και γνώρισε μέλη της οικογένειας του Μητροπολίτη. Αυτό είχε ως αποτέλεσμα να κληθεί ο Μαλαξός από το Mητροπολίτη, όπου συνέ­γραψε στο ναό του Αγίου Στεφάνου που τότε ήταν ο μητροπολιτικός ναός των Θηβών, το Νομοκάνονά του, το 1561, ένα κώδικας που αποτελεί ένα από τα σημαντικότερα μεταβυζαντινά χειρόγραφα που αντιγράφηκε και για τον Μητροπολίτη.

Το διάστημα περίπου 1540 με 1570, σύμφωνα με πρόσφατες έρευνες στα οθωμανικά αρχεία, τέσσερα τουλάχιστον νέα μοναστήρια ιδρύθηκαν στην ευρύτερη περιοχή των Θηβών, που σήμερα αγνοείται η θέση των τριών, ενώ το τέταρτο είναι εντελώς ανακαινισμένο. Ένα από αυτά που είναι άγνωστη η θέση του είναι το μονα­στήρι του Αγίου Νικολάου στο Μουρίκι, που συνδέεται με το Μητροπολίτη Θηβών Ιωάσαφ Α.

Ο Ιωάσαφ Α΄ ο Μακρής ήταν ένας από τους Μητροπολίτες που υπέγραψαν για την δημιουργία της Μονής Σταυρονικήτα του Αγίου Όρους το 1543, με παρουσία του Οικουμενικού Πατριάρχη Κωνσταντινουπόλεως Ιερεμία Α΄.
Μαργκότ Φοντέιν

Η Μαργκότ Φοντέιν ("Margot Fonteyn", 18 Μαΐου 1919 – 21 Φεβρουαρίου 1991) ήταν Αγγλίδα μπαλαρίνα. Θεωρείται ευρέως ως μία από τις σημαντικότερες χορεύτριες κλασικού μπαλέτου όλων των εποχών. Πέρασε ολόκληρη την καριέρα της ως χορεύτρια του βρετανικού Βασιλικού Μπαλέτου.
Τσαντίρ Λούνγκα

Το Τσαντίρ Λούνγκα (Γκαγκαούζ: "Çadır", ρωσικά: Чадыр-Лунга) είναι μια από τις πόλεις και δήμος της Γκαγκαουζίας. Ο πληθυσμός της πόλης είναι 19.401 κάτοικοι, από τους οποίους 14.294 είναι Γκαγκαούζιοι, 1.552 είναι Ρώσοι, 1.510 είναι Βούλγαροι, 951 είναι Ουκρανοί, 734 είναι Μολδαβοί, 166 είναι Τσιγγάνοι, 8 είναι Πολωνοί και 7 είναι Εβραίοι. 179 κάτοικοι προέρχονται από άλλες ή αδήλωτες εθνικότητες. Είναι αδελφοποιημένη πόλη με το Σέρπουχοφ της Ρωσίας.
Κώστας Βιδάλης

Ο Κώστας Βιδάλης (1904–1946) ήταν διακεκριμένος δημοσιογράφος του "Ριζοσπάστη" και μέλος του ΕΑΜ και του ΚΚΕ. Η δολοφονία του από παρακρατικούς τον Αύγουστο του 1946, όταν πήγε στη Θεσσαλία για να καλύψει την δράση τους εκεί, προκάλεσε σοκ και αποτέλεσε ένα από τα πρώτα δυσοίωνα γεγονότα του εμφύλιου πολέμου.
James Gang

Οι James Gang ήταν αμερικάνικο συγκρότημα της ροκ μουσικής, το οποίο σχηματίστηκε το 1966 στο Κλίβελαντ του Οχάιο. Γνώρισαν επιτυχία με τα σινγκλ ""Funk # 49", "Walk Away" και "Must Be Love"", ενώ πέρασαν από την σύνθεση τους οι κιθαρίστες Τζο Γουόλς και Τόμι Μπόλιν πριν ενταχθούν στους Eagles και τους Deep Purple, αντίστοιχα.
Κόλπος της Τίνα

μικρογραφία|Χάρτης της περιοχής
Ο Κόλπος της Τίνα ή Ελ Τίνα είναι κόλπος της Αιγύπτου στα βόρεια της χερσονήσου του Σινά και στη Μεσόγειο θάλασσα. Στις ακτές του κόλπου βρίσκεται η Λίμνη Μπαρνταουίλ, το Πορτ Σάιντ, και η πόλη Ρομανί.
Βίκτορ Νοριέγα

Ο Βίκτορ Νοριέγα ("Víctor Noriega") ισπαν., : [ˈbiktor noˈɾjeɣa], γεννημένος στις 10 Μαΐου 1972 στην Πόλη του Μεξικού, είναι Μεξικανός ηθοποιός, τραγουδιστής και μοντέλο.

Γεννημένος στην Πόλη του Μεξικού, άρχισε την καριέρα του ως μοντέλο. Σπούδασε Επικοινωνίες. Την ίδια στιγμή έκανε οντισιόν για μουσικό συγκρότημα και έγινε μέρος των Garibaldi από το 1989 ως το 1998, στο οποίο ήταν ένα από τα οκτώ αρχικά μέλη

Το συγκρότημα επανενώθηκε το 1999, κυκλοφορώντας ένα διπλό CD. Άρχισε έπειτα την καριέρα του στην ηθοποιία στις μεξικάνικες σαπουνόπερες.
Douglas DC-1

Το Douglas DC-1 ήταν δικινητήριο επιβατηγό αεροσκάφος που αναπτύχθηκε στις ΗΠΑ τη δεκαετία του 1930. Ήταν το πρώτο της σειράς επιβατηγών DC (Douglas Commercial) και αποτέλεσε τη βάση για το DC-2 και το περίφημο DC-3.
Κώστας Β. Σπανός

Ο Κώστας Β. Σπανός γεννήθηκε στη Δεσκάτη το 1943. Ασχολείται με ιστορικά, γλωσσικά και λαογραφικά θέματα της Θεσσαλίας και εκδίδει το περιοδικό "Θεσσαλικό Ημερολόγιο" με ανάλογο περιεχόμενο.

Σπούδασε στην Παιδαγωγική Ακαδημία της Θεσσαλονίκης και υπηρέτησε στην Πρωτοβάθμια Εκπαίδευση από το 1965 έως το 1997. Από το 1968 ασχολείται με την ιστορία της Θεσσαλίας. Έχει δημοσιεύσει, μέχρι τώρα, 539 μελέτες και άρθρα σε διάφορα περιοδικά τοπικής ή πανελλήνιας κυκλοφορίας (Μακεδονικά, "Ελληνική Διαλεκτολογία", "Ονόματα", "Παρνασσός", "Μικρασιατικά Χρονικά", "Αιολικά Γράμματα", "Θρακικά Χρονικά", "Μακεδονικό Ημερολόγιο", "Διαγώνιος") και σε τοπικές εφημερίδες και έχει συμμετάσχει σε 160 ιστορικά συνέδρια και ημερίδες.

Για τις γλωσσικές και λαογραφικές μελέτες του τιμήθηκε με έπαινο και δύο βραβεία από το Κέντρο Έρευνας της Ελληνικής Λαογραφίας και τη Γλωσσική Εταιρεία της Ακαδημίας, και με έπαινο από τον Κύκλο του Ελληνικού Παιδικού Βιβλίου. Το 2000 βραβεύθηκε από την Ακαδημία Αθηνών για την ενασχόλησή του με την Θεσσαλική Ιστορία και την έκδοση του "Θεσσαλικού Ημερολογίου", το οποίο εκδίδει στη Λάρισα από το 1980, με 75 τόμους έως τώρα.. Το 2017 τον τίμησε η Περιφέρεια της Θεσσαλίας για την προσφορά του στην Ιστορία και στον Πολιτισμό της Θεσσαλίας. 

Είναι μέλος του Ομίλου Φίλων της Θεσσαλικής Ιστορίας και της Ελληνικής Ονοματολογικής Εταιρείας.
Ρας Σιντρ

Η Ρας Σιντρ ("αραβικά : راس سدر") είναι πόλη της Αιγύπτου στη Χερσόνησο του Σινά, στις ακτές του Κόλπου του Σουέζ, στην Ερυθρά Θάλασσα. Διοικητικά ανήκει στο Κυβερνείο Νοτίου Σινά κι απέχει 200 χιλιόμετρα από το Κάιρο και 60 απο τη Διώρυγα του Σουέζ. Το 2006 αριθμούσε η πόλη, συμπεριλαμβανομένων και των γύρω χωριών, 17.221 κατοίκους.

Βορειοανατολικά της πόλης είναι το πεδίο πετρελαίου της Ασσάλ, ένα από τα μεγαλύτερα στην ανατολική ακτή του κόλπου Σουέζ. Το πετρέλαιο στη θέση αυτή ανακαλύφθηκε για πρώτη φορά το 1947.
Το ημερολόγιο ενός θυρωρού

Το ημερολόγιο ενός θυρωρού ήταν το όνομα ελληνικής κωμικής σειράς που προβαλλόταν στον τηλεοπτικό σταθμό ΥΕΝΕΔ τα τελευταία χρόνια πριν ο σταθμός μετατραπεί, τον Νοέμβριο του 1982, στην ΕΡΤ2. Η σειρά προβλήθηκε τις περιόδους 1979-1980, 1980-1981 και 1981-1982, και από τότε δεν έχει προβληθεί ποτέ σε επανάληψη από την ΕΡΤ, ενώ δεν διασώζεται στο Αρχείο της ΕΡΤ. Το τελευταίο της επεισόδιο προβλήθηκε στις 4 Ιανουαρίου 1982 και, ως αποτέλεσμα, ήταν η τελευταία ασπρόμαυρη σειρά των πρώτων ετών της έγχρωμης, από το 1979, ελληνικής κρατικής τηλεόρασης.

Βασίστηκε στην ομότιτλη ραδιοφωνική σειρά του Κώστα Πρετεντέρη και γυρίστηκε μετά τον θάνατο του συγγραφέα το 1978, ενώ για την τηλεοπτική διασκευή, χρησιμοποιήθηκαν τα κείμενα και οι χαρακτήρες που είχε πλάσει ο Κώστας Πρετεντέρης για το ραδιόφωνο.
Λίβιος Σεβήρος

Ο Λίβιος Σεβήρος ("Flavius Libius Severus Serpentius Augustus", 420 – φθινόπωρο 465), γνωστός και ως Σεβήρος Γ΄, ήταν Ρωμαίος αυτοκράτορας από τις 19 Νοεμβρίου του 461 έως τον θάνατό του.

Ρωμαίος συγκλητικός από τη Λευκανία, ο Σεβήρος ήταν ένας από τους τελευταίους δυτικούς αυτοκράτορες, χωρίς καμία ουσιαστική εξουσία (η πραγματική εξουσία βρισκόταν στα χέρια του ισχυρού "magister militum" Ρικίμερου), ενώ ήταν ανίκανος να λύσει τα πολλά προβλήματα που επηρέαζαν την αυτοκρατορία. Οι πηγές τον αναφέρουν ως έναν ευσεβή και θρησκευόμενο Χριστιανό.
Who's Better, Who's Best

Who's Better, Who's Best είναι ο τίτλος της συλλογής τραγουδιών του βρετανικού ροκ συγκροτήματος The Who, η οποία κυκλοφόρησε το Μάρτιο του 1988 μέσω της δισκογραφικής εταιρείας "MCA Records".

Η συλλογή περιλαμβάνει κομμάτια από όλη την δισκογραφία του συγκροτήματος, με εξαίρεση τον τελευταίο στούντιο δίσκο πριν την διάλυση τους με τίτλο "It's Hard".

Κατά την κυκλοφορία της, ανέβηκε στο βρετανικό Top-10 και αργότερα βραβεύθηκε ως πλατινένια και στις δύο πλευρές του Ατλαντικού.
Πορτ Φουάντ

μικρογραφία|Η Πορτ Φουάντ
Η Πορτ Φουάντ ("αραβικά : بور فؤاد ") είναι πόλη της Αιγύπτου στο βορινότερο μέρος της χερσονήσου του Σινά . Βρίσκεται απέναντι από το Πορτ Σάιντ, ανήκουν στην ίδια μητροπολιτική περιοχή, δίπλα στη Διώρυγα του Σουέζ στο σύνορο της Αφρικής με την Ασία.

Η Πόλη είναι χτισμένη πάνω σε ένα τριγωνικό επίπεδο νησί που δημιουργήθηκε από τις δύο εισόδους της Διώρυγας του Σουέζ στην πλευρά της Μεσογείου. Έχει πληθυσμό 560.000 (από το 2003) και διοικητικά ανήκει στο Κυβερνείο Πορτ Σάιντ.

Η Πορτ Φουάντ ιδρύθηκε το 1926, κυρίως για την ανακούφιση του υπερπληθυσμού στο Πορτ Σάιντ, και πήρε το όνομά της από τον τότε βασιλιά της Αιγύπτου Φουάντ Α΄. Κατά την Κρίση του Σουέζ το 1956 την πόλη κατέλαβαν Γαλλικά στρατεύματα και συγκεκριμένα Γάλλοι αλεξιπτωτιστές. Κατά τη διάρκεια του πολέμου ανάμεσα σε Αίγυπτο και Ισραήλ το 1967 η πόλη ήταν το μόνο μέρος της Χερσονήσου Σινά που δεν καταλήφθηκε από τους Ισραηλινούς.
Πρωθυπουργός της Μοζαμβίκης

Ο Πρωθυπουργός της Μοζαμβίκης είναι ο αρχηγός κυβέρνησης της Μοζαμβίκης. Ο διορισμός του γίνεται από τον πρόεδρο της χώρας, με βάση το Σύνταγμα. Το αξίωμα του Πρωθυπουργού θεσμοθετήθηκε το 1974 και πρώτος πρωθυπουργός στην ιστορία διετέλεσε ο Ζοακίμ Σισάνο. Από το 1975 ως το 1986 το αξίωμα είχε καταργηθεί. Η μοναδική γυναίκα που έχει διατελέσει πρωθυπουργός είναι η Λουίζα Ντιόγκο.
Κάρλος Αγκοστίνιο ντο Ροζάριο

Ο Κάρλος Αγκοστίνιο ντο Ροζάριο (Carlos Agostinho do Rosário, γεννήθηκε το 1954) είναι διπλωμάτης και πολιτικός της Μοζαμβίκης και πρωθυπουργός από τις 17 Ιανουαρίου 2015. Αντικατέστησε τον Αλμπέρτο Βακίνα έχοντας διοριστεί από τον πρόεδρο Φιλίπε Νιούσι.
Καφρ ελ Ζαγιάτ

Η Καφρ ελ Ζαγιάτ ("αραβικά : زفتى") είναι πόλη της Αιγύπτου στο Κυβερνείο Γαρμπία με 77.000 περίπου κατοίκους, χτισμένη στη δυτική όχθη του Νείλου. Στη πόλη έχει εργοστάσια εταιρεία φυτοφαρμάκων και λιπασμάτων από το 1955. Απέχει 93 περίπου χλμ από τη Αλεξάνδρεια και 97 περίπου χλμ από το Κάιρο.

Η Καφρ ελ Ζαγιάτ ήταν από τις πρώτες πόλεις που συνδέονταν σιδηροδρομικά στη χώρα, το 1854 έφτασε στην πόλη το τρένο και δημιουργήθηκε σιδηροδρομικός σταθμός, ενώ συνδέθηκε ταυτόχρονα με την Αλεξάνδρεια. Ήταν η πρώτη σιδηροδρομική γραμμή στη χώρα από την Αλεξάνδρεια στο Κάιρο.

Στην πόλη υπάρχει ελληνική παροικία από το 1873 και ήταν έδρα αρκετών ελληνικών επιχειρήσεων. Η κοινότητα διατηρούσε από το 1919 πρότυπο σχολείο μετά από προσπάθειες του Αθανάσιου Μαρσέλου και ναό. Από την ελληνική κοινότητα εκδιδόταν το περιοδικό "Η Χαρά του Προσκόπου" την περίοδο 1929-1930.
Πορτ Σάιντ

Η Πορτ Σάιντ (αραβικά: "بورسعيد" , "Μπορσάιντ" ή "Πορσάιντ", αρχαία ελληνικά: "Πηλούσιον") είναι πόλη της βορειοανατολικής Αιγύπτου όπου εκτείνεται περίπου 30 χλμ κατά μήκος της ακτής της Μεσογείου Θάλασσας, βόρεια της διώρυγας του Σουέζ, με έναν πληθυσμό περίπου 603.787 (2010) κατοίκων. Η πόλη ιδρύθηκε το 1859 κατά την κατασκευή της διώρυγας του Σουέζ.

Η Πορτ Σάιντ κατατάσσεται στη δεύτερη θέση μεταξύ των αιγυπτιακών πόλεων σύμφωνα με το Δείκτη Ανθρώπινης Ανάπτυξης το 2009 και το 2010, η οικονομική βάση της πόλης είναι η αλιεία και οι βιομηχανίες, όπως τα χημικά προϊόντα, τα μεταποιημένα τρόφιμα, και τα τσιγάρα. Η Πορτ Σάιντ είναι επίσης ένα σημαντικό λιμάνι για τις εξαγωγές των αιγυπτιακών προϊόντων, όπως το βαμβάκι και το ρύζι, αλλά και ένας σταθμός ανεφοδιασμού για τα πλοία που διέρχονται από τη Διώρυγα του Σουέζ. Ευδοκιμεί σαν αφορολόγητος λιμένας, καθώς και τουριστικό θέρετρο ειδικά κατά τη διάρκεια του καλοκαιριού.

Υπάρχουν πολλά παλιά σπίτια με μεγάλα μπαλκόνια σε όλους τους ορόφους, δίνοντας στην πόλη ένα διακριτικό βλέμμα. Η δίδυμη πόλη της Πορτ Σαΐντ είναι η Πορτ Φουάντ, που βρίσκεται στην ανατολική όχθη του καναλιού. Οι δύο πόλεις συνυπάρχουν σε βαθμό που δεν υπάρχει σχεδόν κανένα κέντρο στη πόλη Πορτ Φουάντ. Οι πόλεις συνδέονται με ελεύθερο πορθμείο και μαζί σχηματίζουν μια μητροπολιτική περιοχή με πάνω από ένα εκατομμύριο κατοίκους, που εκτείνεται τόσο στην αφρικανική και την ασιατική πλευρά της διώρυγας του Σουέζ. Η μόνη άλλη μητροπολιτική περιοχή στον κόσμο που εκτείνεται επίσης σε δύο ηπείρους είναι της Κωνσταντινούπολης.

Η Πορτ Σάιντ λειτούργησε ως παγκόσμια πόλη από την ίδρυση της και άκμασε ιδιαίτερα κατά τη διάρκεια του δέκατου ένατου και του πρώτου μισού του εικοστού αιώνα, όταν κατοικήθηκε από διάφορες εθνικότητες και θρησκείες. Οι περισσότεροι από αυτούς προέρχονταν από χώρες της Μεσογείου, και συνυπήρχαν σχηματίζοντας μια κοσμοπολίτικη κοινότητα. Αναφερόμενος σε αυτό το γεγονός Ράντγιαρντ Κίπλινγκ είπε κάποτε: "Αν πραγματικά θέλετε να βρείτε κάποιον που να γνωρίζει και που να ταξιδεύει, υπάρχουν δύο σημεία στον πλανήτη που έχετε να πάτε, αλλά να καθίστε και να περιμένετε, αργά ή γρήγορα ο άνθρωπος σας θα έρθει εκεί: οι αποβάθρες του Λονδίνου και το Πορτ Σάιντ".
Ρητίνη

Ρητίνη (ή ρετσίνι) στην πιο ειδική χρήση του όρου είναι μια έκκριση υδρογονανθράκων πολλών φυτών, ειδικά των κωνοφόρων δένδρων. Διακρίνεται από άλλες υγρές ενώσεις που βρίσκονται μέσα στα φυτά ή εκκρίνονται από φυτά, όπως οι φυτικοί χυμοί, κόμμεα, ή κολλώδεις ουσίες. Ο όρος "ρητίνη" χρησιμοποιείται πιο πλατιά για πολλά παχύρρευστα υγρά, μερικά από τα οποία αποτελούν τη βάση των (συνθετικών ρητινών), που κατά τη διάρκεια κανονικής χρήσης, σκληραίνουν σε διαφανή ή αδιαφανή στερεά.

Οι φυσικές ρητίνες των φυτών (το θέμα αυτού του άρθρου) εκτιμώνται για τις χημικές τους ιδιότητες και τις σχετικές τους χρήσεις, όπως στην παραγωγή βερνικιών, κολλών και υλικών επικάλυψης τροφών. Εκτιμώνται επίσης ως σημαντική πηγή ακατέργαστων υλών στην οργανική σύνθεση και αποτελούν συστατικά για λιβάνι και αρώματα. Οι ρητίνες των φυτών έχουν μια πολύ μεγάλη ιστορία που τεκμηριώθηκε στην αρχαία Ελλάδα από τον Θεόφραστο, στην αρχαία Ρώμη από τον Πλίνιο τον Πρεσβύτερο και ειδικά για τις ρητίνες που είναι γνωστές ως λιβάνια και μύρα, υπήρχε μεγάλη εκτίμηση στην αρχαία Αίγυπτο. 

Αυτές ήταν πολύ εκτιμώμενες ουσίες και συμμετείχαν ως λιβάνια σε μερικές θρησκευτικές τελετές. Το κεχριμπάρι είναι μια σκληρή απολιθωμένη ρητίνη από αρχαία δένδρα.
Ισμαηλία

μικρογραφία|Το διοικητήριο της Ισμαηλίας
Η Ισμαηλία ("αραβικά : الإسماعيلية") είναι πόλη στη βόρειοανατολική Αίγυπτο, γνωστή στην Αίγυπτο ως "η πόλη της ομορφιάς και της Γοητείας". Η Ισμαηλία βρίσκεται στη δυτική όχθη της Διώρυγας του Σουέζ, είναι η πρωτεύουσα του Κυβερνείου Ισμαηλία. Η πόλη έχει πληθυσμό (συμπεριλαμβανομένων και των γύρω αγροτικών περιοχών) περίπου 750.000 κατοίκων. Βρίσκεται περίπου στα μισά μεταξύ Πορτ Σάιντ στο βορρά και του Σουέζ προς το νότο κι απέχει 120 χλμ από το Κάιρο. Η Διώρυγα διευρύνεται σε εκείνο το σημείο για να συμπεριλάβει τη Λίμνη Τιμσάχ μία από τις λίμνες που συνδέονται με τη διώρυγα.
Καίτη Παπανίκα

Η Καίτη Παπανίκα (14 Ιουνίου 1942 – 12 Ιουνίου 2017) ήταν Ελληνίδα ηθοποιός.
Έρση Μαλικένζου

Η Έρση Μαλικένζου (γενν. Θεσσαλονίκη 1940) είναι Ελληνίδα ηθοποιός.
Itachi Uchiha

Ο Itachi Uchiha (ελληνικά: Ουτσίχα Ιτάτσι) είναι φανταστικός χαρακτήρας στη σειρά anime και manga "Naruto", δημιούργημα του Μασάσι Κισιμότο. Είναι ο μεγάλος αδελφός του  Uchiha Sasuke και μέλος της οικογένειας Ουτσίχα, μίας εξαιρετικά ικανής οικογένειας νίντζα, συμμαχικής με τη χώρα Konoha, τόσο δυνατής, που σχεδόν άγγιξε τα όρια του μύθου. Το χαρακτηριστικό των μελών της είναι πως κληρονομούν ένα ζευγάρι μάτια κόκκινου χρώματος με εκπληκτικές δυνάμεις, ιδιότητα γνωστή με το όνομα Sharingan. Όντας υπερβολικά ικανός στη χρήση του Dojutsu (Sharingan), κέρδισε το όνομα "Itachi of the Sharingan". Παρόλα αυτά το όνομα αυτό το είχαν κερδίσει και άλλοι S-Rank νίντζα οι οποίοι ήταν ικανοί στη χρήση του Dojutsu. Μέσα σε μια νύχτα σκότωσε όλα τα μέλη της φατρίας του αφήνοντας ζωντανό μόνο τον μικρό του αδελφό, Σάσουκε. Παρόλο που για το μεγαλύτερο μέρος της σειράς θεωρείται ως εγκληματίας, αργότερα αποδείχτηκε ότι δολοφόνησε όλη τους την οικογένεια διότι ήταν έτοιμοι να καταλάβουν την πολιτική εξουσία του χωριού, κάτι το οποίο αργότερα θα οδηγούσε σε εμφύλιο πόλεμο, και ότι δρούσε αρνητικά για το συμφέρον του Σάσουκε και της πατρίδας του.
Venom '96

Το Venom '96 είναι ΕΡ του αγγλικού χέβι μέταλ συγκροτήματος Venom, το οποίο κυκλοφόρησε το 1996.

Η συγκεκριμένη κυκλοφορία πραγματοποιήθηκε με σκοπό την προώθηση της επανένωσης της κλασικής σύνθεσης των Venom. Περιλαμβάνει τέσσερα κομμάτια της περιόδου 1981-1984 σε νέες εκτελέσεις, όπως και μέρος του κομματιού ""The Evil One", το οποίο συμπεριλήφθηκε στο επόμενο τους στούντιο άλμπουμ με τίτλο "Cast in Stone"".
Μιτ Γαμρ

Η Μιτ Γαμρ ("αραβικά : ميت غمرى") είναι πόλη της Αιγύπτου στο Κυβερνείο Ντακάχλια με 116180 κατοίκους. Η πόλη είναι σημαντικό κέντρο παραγωγής αλουμινίου που αντιπροσωπεύει περισσότερο από το 70% της συνολικής παραγωγής της Αιγύπτου.

Βρίσκεται στο κανάλι του Νείλου "Νταμιέτα", και ακριβώς στην απέναντι πλευρά του Νείλου βρίσκεται μια άλλη πόλη η Ζίφτα που ανήκει στο Κυβερνείο Γαρμπία. Απέχει 43 χλρ μακριά από την Μανσούρα, 28 χλμ από τη Ζαγκαζίγκ, 35 χλμ από τη Μπάνχα και 29 χλμ από την Τάντα.

Η πόλη στο παρελθόν διατηρούσε και ελληνική παροικία όπου διατηρούσε σχολείο και ναό.
Αντόνιο Ντι Μπενεντέττο

Ο Αντόνιο Ντι Μπενεντέττο (Antonio Di Benedetto, Μεντόσα, 2 Νοεμβρίου 1922 – Μπουένος Άιρες, 10 Οκτωβρίου 1986) ήταν Αργεντινός συγγραφέας.

Δημοσιογράφος στο επάγγελμα, έγραψε διηγήματα και μυθιστορήματα. Αν και μέρος του λατινοαμερικάνικου "boom" (Μπόρχες, Γκαρσία Μάρκες, Κορτάσαρ κτλ.), ο Ντι Μπενεντέττο δεν κέρδισε όσο ζούσε τη δημοσιότητα άλλων συγγραφέων.

Το πρώτο του βιβλίο, τη συλλογή διηγημάτων "Mundo animal" (Ο κόσμος των ζώων), το δημοσίευσε το 1952. Ακολούθησαν τα μυθιστορήματα: "Zama" το 1956, "El silenciero" το 1964 και "Los suididas" ("Οι αυτόχειρες") το 1969, που αποτελούν ένα είδος τριλογίας, «trilogía de la espera».

Το 1976, λίγες ώρες μετά την επιβολή της δικτατορίας στη χώρα του την Αργεντινή, συνελήφθη. Αφέθηκε ελεύθερος ύστερα από 19 μήνες φυλάκισης και βασανιστηρίων, χάρη στην πίεση Αργεντινών και Ευρωπαίων συγγραφέων όπως ο νομπελίστας Χάινριχ Μπελ. Εξορίστηκε στην Ισπανία, απ’ όπου επέστρεψε στην Αργεντινή το 1984, λίγο πριν από το θάνατό του. 

Εκτός από μυθιστορήματα και διηγήματα, έχει γράψει και σενάρια για τον κινηματογράφο. Το μυθιστόρημά του "Οι αυτόχειρες" μεταφέρθηκαν το 2006 στον κινηματογράφο από τον Juan Villegas. 

Στην Ελλάδα το μόνο έργο του που κυκλοφορεί είναι το μυθιστόρημα Οι αυτόχειρες (Los suididas), απο τις εκδοσεις Αποπειρα και Σαμα (Zama) απο τισ εκδοσεις Καστανιωτης, σε μετάφραση της Άννας Βερροιοπούλου,
Αριστείδης Σκληρός

Ο Αριστείδης Σκληρός (1890-1976) ήταν Έλληνας πολιτικός και δικηγόρος. Διατέλεσε ο πρώτος Δήμαρχος Αθηναίων μετά την απελευθέρωση από τους Γερμανούς.
Μπεν Κίνγκσλεϊ

Ο σερ Μπεν Κίνγκσλεϊ, (αγγλικά: "Ben Kingsley", πραγματικό όνομα "Krishna Pandit Bhanji") είναι Άγγλος ηθοποιός. Κατά την καριέρα του ως ηθοποιού εδώ και σαράντα χρόνια έχει κερδίσει ένα βραβείο Όσκαρ, ένα Γκράμι, ένα BAFTA, δύο Χρυσές Σφαίρες και ένα βραβείο Screen Actors Guild.Είναι γνωστός για τον πρωταγωνιστικό ρόλο ως Μαχάτμα Γκάντι, στην ταινία Γκάντι του 1982, για την οποία κέρδισε Βραβείο Όσκαρ Καλύτερου Α΄ Ανδρικού Ρόλου. Έχει παίξει σε πολλές κινηματογραφικές ταινίες, όπως στην ταινία Η Λίστα του Σίντλερ, Hugo και Iron Man 3.
Σέσαρ Γκαβίρια

Ο Σέσαρ Γκαβίρια ("César Gaviria") ισπανική : [ˈsesaɾ ɣaˈβirja], γεννημένος στις 31 Μαρτίου 1947, ήταν ο Πρόεδρος της Κολομβίας (1990–1994) και ο 7ος Γενικός Γραμματέας του Οργανισμού Αμερικανικών Κρατών (1994-2004) 

Σε ηλικία 23 ετών, εξελέγη δημοτικός σύμβουλος στη γενέτειρα του Περέιρα, και τέσσερα έτη αργότερα έγινε ο δήμαρχος της πόλης. Το 1974 εξελέγη στη Βουλή των Αντιπροσώπων, του οποίου ήταν Πρόεδρος το 1984-85. Τρία χρόνια αργότερα έγινε συν-πρόεδρος του κολομβιανού Φιλελεύθερου κόμματος.

Ήταν ο αρχηγός της προεκλογικής καμπάνιας του Λουίς Καρλος Γκαλάν, κατά τη διάρκεια της προεδρικής εκστρατείας του Γκαλάν του 1989. Όταν ο Γκαλάν σκοτώθηκε το 1989. Ο Γκαβίρια ανακηρύχθηκε ως πολιτικός διάδοχος του Γκαλάν.
Κλαούντιο Μπαγκίνι

Ο σεβασμιότατος Κλαούντιο Μπαγκίνι ("Claudio Baggini", 1 Αυγούστου 1936 - 25 Σεπτεμβρίου 2015) ήταν από τις 12 Μαρτίου 2011 επίτιμος επίσκοπος της Ρωμαιοκαθολικής Εκκλησίας, με έδρα στο Βιτζέβανο ("Vigevano") της Λομβαρδίας της Ιταλίας, αντικαθιστώντας τον Τζιοβάννι Λοκατέλλι ("Giovanni Locatelli").

Κατά τη διάρκεια της θητείας του στις 21 Απριλίου 2007, συνόδευσε τον πάπα Βενέδικτο ΙΣΤ΄ στην επίσκεψή του στο Βιτζέβανο.
The Ultimate Experience

The Ultimate Experience είναι ο τίτλος της συλλογής τραγουδιών του Τζίμι Χέντριξ η οποία κυκλοφόρησε σε μορφή CD και διπλού δίσκου βινυλίου, στις 2 Νοεμβρίου του 1992 μέσω της δισκογραφικής εταιρείας "MCA Records". Η κυκλοφορία της συλλογής για την αμερικάνικη αγορά πραγματοποιήθηκε στις 27 Απριλίου 1993.

Περιλαμβάνει κομμάτια από όλη την καριέρα του Τζίμι Χέντριξ, με εξαίρεση το ζωντανά ηχογραφημένο άλμπουμ "Band of Gypsys". Ανέβηκε στο # 25 στην Μεγάλη Βρετανία όπου βραβεύθηκε ως χρυσός δίσκος και το # 72 στο Billboard των Ηνωμένων Πολιτειών, όπου βραβεύθηκε ως τριπλά πλατινένιος δίσκος.
Βιντσέντσο Ντι Μάουρο

Ο σεβασμιότατος Βιντσέντσο Ντι Μάουρο (ιταλικά: "Vincenzo Di Mauro", γεννήθηκε στις 1 Δεκεμβρίου 1951 στη Μόντσα (Monza)) είναι από τις 21 Ιουλίου 2012 επίτιμος επίσκοπος της Ρωμαιοκαθολικής Εκκλησίας, με έδρα στο Βιτζέβανο ("Vigevano") της Λομβαρδίας της Ιταλίας, αντικαθιστώντας τον Κλαούντιο Μπαγκίνι ("Claudio Baggini").
Ζαν Ραβελοναριβό

Ο Ζαν Ραβελοναριβό ("Jean Ravelonarivo", γενν. 17 Απριλίου 1959) είναι Μαλγάσιος στρατιωτικός και πολιτικός που διετέλεσε 18oς πρωθυπουργός της νησιωτικής χώρας από τον Ιανουάριο του 2015 ως το 2016. Προτού γίνει πρωθυπουργός ήταν πρόεδρος του Ομίλου Ρόταρι στη Μαδαγασκάρη.